**5-րդ շաբաթ**

**Ամսաթիվ՝** ———————————

**Կրթական հարթակ՝ 2-րդ**

**ՈՒսուցիչ՝** —————————————————

**Դասագիրք՝ «Մայրենի 1», Անժել Քյուրքչյան**

**Կրկնողություն՝ - Բանավոր բացատրել նախորդ դասի հետևյալ բառերի իմաստը․**

*Մեղմիկ, իսկույն, բարկանալ*

**Քերականություն – Մեծատառի կիրառման կանոնները**

* **Նախադասությունը սկսում են մեծատառով։** Օրինակ՝
  + ***Կ***ատուն նստած է անկյունում։
  + ***Կ***արմիր ծաղիկը ծաղկել է։
* **Մարդկանց անուններն ու ազգանունները գրվում են մեծատառով։ Օրինակ՝**
  + ***Կ***արո, ***Դ***ավիթ, ***Ա***րամյան, ***Ա***ննա
* **Երկրների, քաղաքների և գյուղերի անունները սկսում ենք մեծատառով**
  + *Օրինակ՝* ***Հ****այաստան,* ***Ե****րևան,* ***Օ****շական և այլն*

**Բանավոր խոսքի զարգացում՝**

* **Հիշի՝ր** հետևյալ մրգերի անունները.

խնձոր

տանձ

սալոր

խաղող

դեղձ

ծիրան

ելակ

նարինջ

բանան

ձմերուկ

* Մրգերի անունները արտագրել տետրում:

**Մշակույթ – Սասունցի Դավթի կռիվը Մսրա Մելիքի դեմ**

Մսրա Մելիքը սարի չափ մի հսկա էր։ Նա անթիվ-անհամար զորք ուներ։ Մի օր կանչում է իր զորապետերին ու ասում.

—Հավաքեք՛ իմ ամբողջ զորքը. Սասունցի Դավթի վրա կռիվ եմ գնում։

Ու զորքերն առած՝ գալիս է դեպի Հայաստան։ Զորքն այնքան շատ է լինում, որ գետերի ջուրը խմելով՝ ցամաքեցնում է։

Լուրը գալիս-հասնում է Դավթին։ Դավիթը վերցնում է Թուր Կեծակին, հեծնում է Քուռկիկ Ջալալուն ու գնում Մելիքի դեմ կռվի։

Մսրա Մելիքն ասում է.

—Լա՛վ, կռվենք, բայց առաջինը ե՛ս քեզ խփեմ։

—Համաձայն եմ,- ասում է Դավիթը։

Մելիքը երեք անգամ այնպես թափով է խփում Դավթին, որ երկրաշարժ է լինում, յոթ օր ու գիշեր փոշին երկինք է բարձրանում։ Բայց Դավիթը մնում է կանգնած։

Խփելու հերթը հասնում է Դավթին։ Մելիքը վախից մտնում է խոր հորի մեջ, հսկայական քարերով փակում հորի բերանը։ Դավիթը վերցնում է Թուր Կեծակին, հեծնում է Քուռկիկ Ջալալուն ու խփում։

—Կենդանի՜ եմ, մի անգա՛մ էլ խփի՜ր,- գոռում է Մելիքը հորի միջից։

Դավիթը զարմանում է, ասում.

—Մելիք՛, թա՛փ տուր քեզ։

Մելիքը թափ է տալիս իրեն. Մի կեսը մի կողմ է ընկնում, մյուս կեսը՝ մյուս կողմ։ Ու շունչը փչում է։ Դավիթը Մելիքի զորքին ասում է.

—Գնացե՛ք ձեր տները։

Դավթի ահից այլևս ոչ ոք չի հարձակվում մեր երկրի վրա։

**Հարցեր և առաջադրանքներ**

* Քո պատկերացմամբ՝ ինչպիսի՞ն էր Դավիթը։
* Նկարագրի՛ր Մսրա Մելիքին:
* Մսրա Մելիքին սպանելուց հետո Դավիթը նրա զորքը չի կոտորում։ Ինչու՞։
* Քո կարծիքով ինչու՞ Դավիթը համաձայնեց, որ առաջինը Մելիքը խփի։

**Հանձնարարություններ**

1. **Բառագիտություն** – Բառատետրում արտագրել և սովորել հետևյալ բառերի բացատրությունները․

* *արժանի – մի բանի համար արժանիք ունեցող, հարմար*
* *թեև- չնայած որ*
* *որդի – տղա*

1. **Ուղղագրություն** – Աշխատանքային տետրում մեկական տողով գրել ***հայրենիք, երկինք, թեև, արժանի, որդի***բառերը և սովորել դրանց ուղղագրությունը
2. Գրել երկրի, քաղաքի և գյուղի 3-ական անուն.

**Երկիր Քաղաք Գյուղ**

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_

4․ Կրկնել այբուբենի հետևյալ 10 տառերը՝ - ***Րր, Ցց, Փփ, Քք, Եւև, Օօ, Ֆֆ***։ Կազմել 2-ական բառ նշված տառերով:

**Տնային առաջադրանքներ**

**Գրականություն**

Կարդալ **«Իմ հայրենիք»** բանաստեղծությունը (էջ 51), կարողանալ սեփական բառերով վերարտադրել և պատասխանել առաջադրված հարցերին։ Ցանկության դեպքում՝ սովորել անգիր։

* Ինչի՞ մասին է բանաստեղծությունը:
* Փոքրիկը ինչո՞ւ է ուզում շուտ մեծանալ:
* Հիմա դու ինչպե՞ս կարող ես օգտակար լինել հայրենիքիդ:

**Հայոց լեզու**

1. Աշխատանքային փաթեթի վերջում ներառած բառագիտության և ուղղագրության բաժիններում առաջադրված 3 հանձնարարությունների կատարում։
2. Սովորել նոր բառերի բացատրություններն ու ուղղագրությունը։

**Քերականություն**

1. Կրկնել այբուբենի հետևյալ տառերը` ***Րր, Ցց, Փփ, Քք, Եւև, Օօ, Ֆֆ***:
2. Դասարանում սովորեցինք մեծատառի կիրառման այլ կանոններ:

Դասանյութը աշխատանքային փաթեթում է։ Կրկնել դասանյութը և կատարել դասանյութում առաջարկված առաջադրանքները։

**Բանավոր խոսքի զարգացում**

Դասարանում սովորեցինք մրգերի անվանումները: Անգիր սովորել աշխատանքային փաթեթում ներառված մրգերի անունները:

**Մշակույթ**

Ծնողների օգնությամբ կարդալ ***«*Սասունցի Դավթի կռիվը Մսրա Մելիքի դեմ*»*** դասանյութը, կարողանալ սեփական բառերով վերարտադրել և պատասխանել առաջադրված հարցերին։